Source: https://www.obecbab.sk/p/605/projekt-pozemkovych-uprav-v-k-u-velky-bab.html
Timestamp: 2020-08-04 05:53:47+00:00

Document:
Projekt pozemkových úprav v k. ú. Veľký Báb - Obec Báb - Oficiálne stránky obce
Mapa nového stavu pozemkových úprav Veľký Báb
Register vlastníkov, správcov a zástupcov vvastníkov nového stavu poz. úprav Veľký Báb
Projekt PPÚ v katastrálnom území Veľký Báb
Projekt PPÚ v katastrálnom území Veľký Báb Zásady pre umiestnenie nových pozemkov
1. Účel a obsah Zásad pre umiestnenie nových pozemkov
Hlavným cieľom zásad pre umiestnenie nových pozemkov (ďalej len „ZUNP“) v obvode projektu pozemkových úprav (ďalej len „obvod PPÚ“) je stanoviť pravidlá pre umiestnenie nových pozemkov v súlade:
so všeobecnými zásadami funkčného usporiadania územia (ďalej len „VZFÚ“)
s požiadavkami účastníkov pozemkových úprav (ak nie sú v rozpore s VZFÚ, so zákonom a so záujmami ostatných účastníkov konania)
s kritériami podľa §11 Zákona 330/1991 o Pozemkových úpravách
V rámci prerokovania návrhu zásad pre umiestnenie nových pozemkov sa určia všeobecné princípy pri umiestňovaní nových pozemkov, bez definovania konkrétneho riešenia. Určí sa spôsob vyrovnania ako aj prípadné špecifické požiadavky vlastníkov, ktoré bude možné zapracovať, len ak nebudú v rozpore so zákonom.
2. Stanovenie kritérií vyrovnania v pozemkoch
Vyrovnanie v pozemkoch musí byť realizované tak, aby nové pozemky boli svojím druhom, výmerou bonitou, polohou a hospodárskym stavom primerané pôvodným pozemkom.
V procese vyrovnania je potrebné definovať, okrem kritérií daných v § 11 zákona, aj kritéria vyplývajúce z miestnych, vlastníckych a užívacích pomerov v danom katastrálnom území..
2.1. Kritéria stanovené a aplikované podľa zákona
Aplikácia kritérií podľa § 11 Zákona 330/1991 o Pozemkových úpravách.
2.1.1 Kritérium podľa § 11,ods.2 zákona.
Vyrovnanie sa poskytuje vlastníkom pozemkov a spoluvlastníckych podielov na iných pozemkoch (ďalej len ,,nový pozemok“). Obvodný pozemkový úrad pri výbere nových pozemkov prihliada na prevádzkovo-ekonomické pomery všetkých účastníkov a na okolnosti, ktoré ovplyvňujú využívanie, zhodnocovanie a výnos z pozemkov. Prihliada sa najmä na :
c) pomer jednotlivých druhov pozemkov v obvode pozemkových úprav,
e) záujmy životného prostredia
2.1.2 Kritérium podľa § 11, ods.3 zákona.
Nové pozemky majú byť svojím druhom, výmerou, bonitou, polohou a hospodárskym stavom primerané pôvodným pozemkom, pričom sa prihliada na výhody získané pozemkovými úpravami
2.1.3 Kritérium podľa § 11, ods.4 zákona
Hodnota nových pozemkov je primeraná, ak nie je v porovnaní s hodnotou pôvodného pozemku vyššia alebo nižšia o viac ako 10 percent. Uvedená hodnota je platná po odpočítaní odsúhlaseného príspevku na spoločné zariadenia a opatrenia. Na prekročenie tejto hranice je potrebný súhlas vlastníka (účastníka PÚ)
2.1.4 Kritérium podľa § 11, ods.5 zákona
Nové pozemky sú primerané, ak rozdiel výmery pôvodných pozemkov a nových pozemkov nepresahuje +/- desať percent výmery pôvodných vlastníkov. Uvedené výmery sú platné po odpočítaní odsúhlaseného príspevku na spoločné zariadenia a opatrenia. Na prekročenie tejto hranice je potrebný súhlas vlastníka (účastníka PÚ)
2.1.5 Kritérium podľa § 11, ods.6 zákona
Ak s tým vlastník súhlasí, nemusia byť pri vyrovnaní dodržané kritéria uvedené v odseku 2.1.2
2.1.6 Kritérium podľa § 11, ods.8 zákona
Ak s tým vlastník súhlasí, vyrovnanie za pozemky alebo spoluvlastnícke podiely k pozemkom, ktoré tvoria poľnohospodársku pôdu do výmery 400m2
vrátane trvalých porastov na nich, poskytne sa v peniazoch. Vyrovnanie v peniazoch sa vykoná medzi Slovenským pozemkovým fondom a vlastníkom pozemkov v lehote určenej v rozhodnutí o schválení vykonania projektu
2.1.7 Kritérium podľa § 11, ods. 9 zákona
Ak s tým vlastník súhlasí, vyrovnanie za pozemky alebo spoluvlastnícky podiel k lesným pozemkom do výmery 2000m2 vrátane lesných porastov na nich sa poskytne v peniazoch. Vyrovnanie v peniazoch sa vykoná medzi správcom a vlastníkom pozemku v lehote určenej v rozhodnutí o schválení vykonania projektu pozemkových úprav.
2.1.8 Kritérium podľa § 11, odst.11 zákona
Na vyrovnanie v peniazoch je potrebný súhlas vlastníka v písomnej forme. Po doručení tohto súhlasu obvodnému pozemkovému úradu nemožno súhlas odvolať. Pozemky, za ktoré žiada vlastník vyrovnanie v peniazoch podľa §11 ods. 8 a 9, sa nesmú previesť ani zaťažiť. Na návrh obvodného pozemkového úradu správa katastra vyznačí poznámku o zákaze vlastníka nakladať s týmito pozemkami. Ak je pozemok zaťažený právami tretích osôb, ktoré prechodom
vlastníckeho práva nezanikajú, vyplatí sa vyrovnanie vlastníkovi po ohľadnení práv tretích osôb, ktoré na pozemku viaznu, o čom sa vlastník písomne upovedomí. Ak ide o pozemok s nezisteným vlastníkom, Slovenský pozemkový fond alebo správca môže súhlasiť s vyrovnaním v peniazoch.
2.1.9 Kritérium podľa § 11, ods. 14 zákona
2.1.10 Kritérium podľa § 11, ods. 15 zákona
Pozemky alebo spoluvlastnícke podiely k pozemkom, ktoré tvoria oľnohospodársku pôdu vo výmere do 400m2, ktoré nemožno sceliť s ostatnými pozemkami vlastníka a za ktoré nebol uplatnený nárok na vyrovnanie v peniazoch, zlúčia sa do celku s ostatnými pozemkami alebo spoluvlastníckymi podielmi vlastníkov do 400m2 a určí sa ich spoluvlastnícky podiel.
2.2 Kritéria, ktoré nie sú stanovené podľa zákona
Kritéria navrhované na podklade zistených skutočností a na podklade vyhodnotenia dotazníkovej ankety.
2.2.1 Umiestňovanie nových pozemkov
a) Sceľovanie pozemkov je možné vykonávať v rámci celého obvodu pozemkových úprav, s prihliadnutím na zásady v špecifických lokalitách ( ods. 2.4).
b) Pri umiestňovaní nových pozemkov sa bude prihliadať na to, či vlastník dá svoje pozemky do nájmu inej osobe, alebo bude na nich hospodáriť sám.
c) Nové pozemky sa budú umiestňovať do novovytvorených projekčných celkov.
d) Umiestnenie nových pozemkov bude konzultované s každým prihláseným účastníkom.
e) Pri navrhovaní sa bude prihliadať aj na budúce užívateľské pomery prenajímanej pôdy, tak aby boli dodržané kritéria primeranosti nových pozemkov a vlastník mal nové pozemky v súvislom celku vzhľadom na nového užívateľa.
f) Vlastnícke podiely pôvodných pozemkov budú v rámci obvodu PPÚ zlučované do väčších parciel pri dodržaní zákonných kritérií.
g) Nové pozemky sa budú umiestňovať prevažne do tých projekčných celkoch, v ktorých mal pôvodný vlastník väčšinovú výmeru pri dodržaní zákonných kritérií.
h) Poradie vlastníkov v konkrétnych celkoch, bude určené dohodou.
2.2.2 Tvarové kritéria
Pri určení dĺžky a šírky nových pozemkov, sa bude prihliadať na veľkosť nových pozemkov, spôsob užívania a prístup k pozemkom.
2.2.3 Prístupnosť pozemkov
Nové pozemky musia byť navrhnuté tak, aby boli prístupné z existujúcich, alebo navrhovaných komunikácií. Navrhnutá cestná sieť môže byť podľa potreby zhustená.
2.3 Kritéria na riešenie nového stavu na lesnom pôdnom fonde
Lesné pozemky jednotlivých vlastníkov budú ponechané prevažne na pôvodnom mieste, k ich zlúčeniu dôjde len po písomnej dohode vlastníkov.
2.4 Zásady projektovania a riešenia vlastníctva nových pozemkov na špecifických lokalitách
2.4.1 Lokalita č. 1 ( Záhumenice) viď. grafická príloha
Pozemky tejto lokality, susedia so zastavaným územím obce, sčasti sú ohraničené plotom, budú spravidla ponechané v pôvodnom stave so súčasnými vlastníckymi vzťahmi pre vlastníkov, držiteľov dotknutých pozemkov. Upresní sa ich výmera a poloha podľa nového zamerania. V prípade záujmu spoluvlastníkov je možné rozdelenie spoluvlastníctva v rámci dodržania
zákonných kritérií.
2.4.2 Lokalita č. 2 ( Horekoncová )
Lokalita susedí so zastavaným územím obce, ohraničená je umelým odvodňovacím kanálom, ktorý pretína pôvodné hranice pozemkov. Vlastníctvo týchto parciel bude spravidla ponechané v terajšom stave pre vlastníkov dotknutých pozemkov. Upresní sa výmera a poloha podľa nového zamerania. V prípade záujmu spoluvlastníkov je možné rozdelenie spoluvlastníctva
v rámci dodržania zákonných kritérií.
2.4.3 Lokalita č. 3 ( Záhumnice )
Podľa Územného plánu obce táto lokalita je určená pre individuálnu bytovú výstavbu. V danej lokalite bude spravidla ponechané pôvodné vlastníctvo s možnosťou komasácie vlastníckych podielov, len v rámci danej lokality, pri dodržaní zákonných kritérií.
2.4.4 Lokalita č. 4 ( Konopnice )
Starý terasovitý ovocný sad, ktorý sa roky neudržiaval, je zarastený nekultúrnymi drevinami. Lokalita nie je vhodná pre poľnohospodársku výrobu. Vytvorí sa parcela s podielovým spoluvlastníctvom pôvodných vlastníkov.
2.4.5 Lokalita č. 5 ( súkromné vinice v lokalite Prostredná hora)
Nové pozemky spravidla budú prideľované súčasným užívateľom za ich písomného súhlasu so zmenou druhu pozemku.
2.4.6 Lokalita č. 6 ( Za hradskou)
Podľa Územného plánu obce táto lokalita je určená ako priemyselná zóna. V danej lokalite bude spravidla ponechané pôvodné vlastníctvo s možnosťou komasácie vlastníckych podielov, len v rámci danej lokality, pri dodržaní zákonných kritérií.
2.4.7 Lokalita č. 7 ( Malá medza – pri vysielači)
Podľa Územného plánu obce táto lokalita je určená pre vybudovanie skládky komunálneho odpadu. Vytvoria sa dva pozemky ( rozdelené cestou ) pre vlastníka Obec Báb v rámci dodržania zákonných kritérií.
3. Stanovenie kritérií vyrovnania v peniazoch
3.1 Uplatnenie nároku na vyrovnanie v peniazoch za pozemky do 400m2
Ak s tým vlastník súhlasí, vyrovnanie za pozemky alebo spoluvlastnícke podiely k pozemkom, ktoré tvoria poľnohospodársku pôdu do výmery 400m2 vrátane trvalých porastov na nich, poskytne sa v peniazoch.
3.2 Uplatnenie nároku na vyrovnanie v peniazoch za lesné pozemky do 2000m2
Ak s tým vlastník súhlasí, vyrovnanie za pozemky alebo spoluvlastnícke podiely k lesným pozemkom do výmery 2000m2 vrátane lesných porastov na nich, poskytne sa v peniazoch.
4.1 Obmedzenia vlastníkov s nakladaním pozemkov vyplývajúce zo zákona 330/1991 Zb.
• Obvodný pozemkový úrad v rozhodnutí o nariadení pozemkových úprav v k.ú. Veľký Báb v zmysle § 26 obmedzil účastníkov pozemkových úprav v nasledovných činnostiach pri nakladaní s pozemkami:
- meniť spôsob využitia pozemkov
- zriaďovať, meniť alebo rušiť vodohospodárske zariadenia
- zriaďovanie stavieb na dotknutých pozemkoch
- vysádzanie viníc, ovocných stromov, stromovej zelene
- meniť druh pozemkov
- robiť zásahy do usporiadania pôdneho fondu
• Obmedzenie vyplývajúce zo schválených Všeobecných zásad funkčného usporiadania územia. Podľa § 10, ods. 8 schválené VZFÚ nahrádzajú na účely výstavby spoločných zariadení a opatrení rozhodnutie o umiestnení stavby alebo rozhodnutie o využívaní územia.
4.2 Obmedzenia na nových pozemkoch vyplývajúce z ochranných pásiem – dodržanie ochranných pásiem jednotlivých inžinierskych stavieb a zariadení podľa príslušných zákonov a stanovených noriem.
5. Prerokovanie návrhov a požiadaviek
Za účelom získania prehľadu o záujmoch vlastníkov v procese tvorby nových pozemkov bol zasielaný dotazník vo forme návratky na jeseň v roku 2007. Podrobnejšie informácie sme získali z dotazníka zasielaného v novembri 2008, ktorý bol následne percentuálne vyhodnotený.(viď. príloha č.2)
Na verejnom zhromaždení účastníkov pozemkových úprav, ktoré sa konalo dňa 4.12.2008 v kultúrnom dome v Bábe, boli vlastníci oboznámení s návrhom Zásad pre umiestnenie nových pozemkov v obvode pozemkových úprav v katastrálnom území Veľký Báb.(viď. príloha č.3- prezenčná listina)
6. Postup schvaľovania
6.1 Podľa § 11 ods. 23 zákona, Zásady pre umiestnenie nových pozemkov sú platné, ak s nimi súhlasia účastníci, ktorí vlastnia najmenej dve tretiny výmery pozemkov, na ktorých sú povolené alebo nariadené pozemkové úpravy
6.2 Zásady sa zverejnia verejnou vyhláškou a doručia každému známemu účastníkovi pozemkových úprav
6.3 Za súhlas sa považuje aj to. Ak vlastník nepodá námietku alebo námietka je neopodstatnená
6.4 Správny orgán spolu s predstavenstvom združenia účastníkov a spracovateľom vyhodnotí pripomienky
6.5 Opodstatnenou pripomienkou je tá, ktorá je podaná v lehote ( t.j. 30 dní od doručenia zásad účastníkovi ), neodporuje zákonu a väčšinovým požiadavkám účastníkov
6.6 O vyhodnotení súhlasov s návrhom sa vypracuje protokol, v ktorom sa uvedú súhlasy a nesúhlasy, ich vzájomný pomer a ich váha podľa výmery pozemkov
7. Zasielanie zásad známym účastníkom konania
7.1 Zásady pre umiestnenie nových pozemkov sa zverejnia verejnou vyhláškou a doručia každému známemu účastníkovi pozemkových úprav
7.2 Podrobná dokumentácia ZUNP bude zverejnená na Obecnom úrade Báb
V Nitre, dňa 29.1.2009
Vypracoval: Ing.Zuzana Juríková-GEOTOP, zodpovedný projektant
Ing.Oľga Majnová, OPÚ Nitra, vedúci projektu
Zásady na umiestnenie nových pozemkov
Vec Zásady na umiestnenie nových pozemkov v obvode pozemkových úprav Veľký Báb – doručenie a poučenie
Obvodný pozemkový úrad v Nitre, ako orgán príslušný podľa § 5 zákona č. 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách v znení neskorších predpisov (ďalej len „zákon“), Vám podľa § 11 ods.23 zákona v prílohe doručuje zásady na umiestnenie nových pozemkov v obvode pozemkových úprav Veľký Báb (ďalej len „ZUNP“) spolu s grafickou prílohou.
Tieto zásady sa v zmysle zákona doručujú všetkým známym vlastníkom do vlastných rúk a zároveň sú zverejnené verejnou vyhláškou.
V rámci spracovania jednotlivých etáp projektu pozemkových úprav Veľký Báb, ObPÚ prerokoval podľa § 11 ods. 18 zákona s vlastníkmi ich návrhy a požiadavky na určenie nových pozemkov na spoločnom prerokovaní dňa 4.12.2008. Na základe výsledkov prerokovaných pravidiel, miestnych podmienok a všeobecných zásad funkčného usporiadania územia v obvode pozemkových úprav Veľký Báb boli so združením účastníkov pozemkových úprav dohodnuté zásady na umiestnenie nových pozemkov.
ObPÚ dňa 9.2.2009, podľa § 11 ods. 23 zákona, zverejňuje ZUNP verejnou vyhláškou č. 2009/00071- ZUNP-VV na 15 dní. ObPÚ podľa § 11 ods. 23 zákona v týchto dňoch doručuje ZUNP všetkým známym vlastníkom do vlastných rúk.
Obvodný pozemkový úrad v Nitre Vás zároveň poučuje, že voči Zásadám na umiestnenie nových pozemkov možno podať písomnú námietku v lehote do 15 dní od ich doručenia a to na OPÚ v Nitre, Štefánikova 88. ZUNP podľa § 11 ods. 23 zákona sú platné, ak s nimi súhlasia účastníci, ktorí vlastnia
najmenej dve tretiny výmery pozemkov, na ktorých sú nariadené pozemkové úpravy. Za súhlas sa považuje aj to, ak vlastník nepodá námietku alebo námietka je neopodstatnená.
Zverejneni zásad na umiestnenie nových pozemkov
Obvodný pozemkový úrad v Nitre (ďalej len „ObPÚ“), ako orgán príslušný podľa § 5 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov (ďalej len „zákon“), podľa § 11 ods. 23 zákona
z v e r e j ň u j e zásady na umiestnenie nových pozemkov v obvode pozemkových úprav Veľký Báb (ďalej len „ZUNP“).
V rámci spracovania jednotlivých etáp projektu pozemkových úprav Veľký Báb, ObPÚ prerokoval podľa § 11 ods. 18 zákona s vlastníkmi ich návrhy a požiadavky na určenie nových pozemkov na spoločnom prerokovaní dňa 4.12.2008. Na základe výsledkov prerokovaných pravidiel, miestnych podmienok a všeobecných zásad funkčného usporiadania územia v obvode pozemkových úprav Veľký Báb boli so združením účastníkov pozemkových úprav dohodnuté zásady na umiestnenie nových pozemkov. V zmysle § 11 ods. 23 zákona sa ZUNP zverejnia verejnou vyhláškou na dobu 15 dní a doručia známym vlastníkom do vlastných rúk. ObPÚ podľa § 11 ods. 23 zákona v týchto dňoch doručuje ZUNP všetkým známym vlastníkom do vlastných rúk.
ZUNP podľa § 11 ods. 23 zákona sú platné, ak s nimi súhlasia účastníci, ktorí vlastnia najmenej dve tretiny výmery pozemkov, na ktorých sú nariadené pozemkové úpravy. Za súhlas sa považuje aj to, ak vlastník nepodá námietku alebo námietka je neopodstatnená. Námietky možno podať na ObPÚ písomne v lehote 15 dní odo dňa ich doručenia

References: §11
 § 11
 § 11
 § 11
 § 11
 § 11
 § 11
 § 11
 § 11
 § 11
 § 11
 §11
 § 11
 § 11
 § 26
 § 10
 § 11
 § 5
 § 11
 § 11
 § 11
 § 11
 § 11
 § 5
 § 11
 § 11
 § 11
 § 11
 § 11